CELEX: 62020TN0638
Language: el
Date: 2020-10-15 00:00:00
Title: Υπόθεση T-638/20: Προσφυγή-αγωγή της 15ης Οκτωβρίου 2020 — JP κατά Επιτροπής

14.12.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 433/62
            
         
      Προσφυγή-αγωγή της 15ης Οκτωβρίου 2020 — JP κατά Επιτροπής
      (Υπόθεση T-638/20)
      (2020/C 433/77)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: JP (εκπρόσωποι: S. Rodrigues και A. Champetier, δικηγόροι)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 17ης Ιουλίου 2019 βάσει της οποίας το όνομα του προσφεύγοντος-ενάγοντος δεν ενεγράφη στον κατάλογο επιτυχόντων του διαγωνισμού EPSO/AD/363/18 — Διοικητικοί υπάλληλοι (AD7), καθώς και την απόφαση της 10ης Δεκεμβρίου 2019 με την οποία απορρίφθηκε η αίτηση επανεξετάσεως που υπέβαλε ο προσφεύγων-ενάγων·
               
            
                  —
               
               
                  να ακυρώσει την απόφαση της 7ης Ιουλίου 2020 με την οποία απορρίφθηκε η διοικητική ένσταση του προσφεύγοντος-ενάγοντος της 5ης Μαρτίου 2020·
               
            
                  —
               
               
                  να υποχρεώσει την καθής-εναγομένη να αποκαταστήσει τη βλάβη που υπέστη ο προσφεύγων-ενάγων· και
               
            
                  —
               
               
                  να καταδικάσει την καθής-εναγομένη στο σύνολο των δικαστικών εξόδων.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής του, ο προσφεύγων-ενάγων προβάλλει τρεις λόγους.
      
                  1.
               
               
                  Με τον πρώτο λόγο προβάλλεται, πρώτον, παραβίαση της αρχής κατά την οποία τα μέλη της επιτροπής επιλογής πρέπει να διαθέτουν τις αναγκαίες ικανότητες προκειμένου να αξιολογήσουν αντικειμενικά την επίδοση και τα επαγγελματικά προσόντα του υποψηφίου στο πλαίσιο της συνεντεύξεως σχετικά με το αντικείμενο, δεύτερον, παραβίαση της αρχής της ίσης μεταχειρίσεως, και, τέλος, παραβίαση της αρχής της δικαιολογημένης εμπιστοσύνης.
               
            
                  2.
               
               
                  Με τον δεύτερο λόγο προβάλλεται παραβίαση της αρχής κατά την οποία η σύνθεση της επιτροπής επιλογής πρέπει να είναι αρκούντως σταθερή.
               
            
                  3.
               
               
                  Με τον τρίτο λόγο προβάλλονται πολλαπλά πρόδηλα σφάλματα εκτιμήσεως.